
PREDMET:
Obrazloženje prijedloga izmjena i dopuna financijskog plana
za 2026. – Rebalans 1

1. OSNOVNI PODACI O ŠKOLI

Hotelijersko – turistička i ugostiteljska škola Zadar je javna ustanova srednjeg odgoja i obrazovanja. Osnivač je Zadarska županija (Rješenje Ministarstva prosvjete i športa, KLASA: 602-03/92-01-769, URBROJ: 532-02-6/3-93-01, od 8. veljače 1993. godine).
Škola djeluje u zgradi izgrađenoj 1972. godine, smještenoj izvan grada pa većina učenika putuje javnim gradskim ili međugradskim prijevozom. Prostor se dijeli s Ekonomskom- birotehničkom i trgovačkom školom Zadar te raspolaže sa 15 specijaliziranih učionica, 5 praktikuma s garderobama, 9 kabineta, dvorane za tjelesni odgoj, vanjskim igralištem i knjižnicom.
Škola obrazuje učenike za zanimanja: kuhar, konobar, slastičar, turističko- hotelijerski komercijalist, hotelijersko- turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

2. OBRAZLOŽENJE REBALANSA 1 ZA 2026. GODINU

U skladu s čl. 45. i 46. Zakona o proračunu (NN 144/21), Pravilnik o planiranju u sustavu proračuna (NN 1/24), Zakona o fiskalnoj odgovornosti (NN 111/18, 83/23) i Uputama osnivača za izradu prijedloga Izmjena i dopuna proračuna i financijskih planova upravnih tijela, proračunskih i izvanproračunskih korisnika te nizom drugih propisa koji uređuju područje stjecanja i raspoređivanja proračunskih sredstava (Pravilnik o proračunskom računovodstvu i Računskom planu (NN 158/23 i 154/24), Pravilnik o proračunskim klasifikacijama (NN 4/24 i 122/25)), donesene su izmjene i dopune financijskog plana proračunskog korisnika za 2026. godinu – Rebalans 1.
Prve izmjene i dopune Financijskog plana Hotelijersko – turističke i ugostiteljske škole Zadar sastoje se od općeg i posebnog dijela. Svi prihodi i primici kao i rashodi i izdaci utvrđeni ovim rebalansom su uravnoteženi.
Ravnatelj škole odgovoran je za zakonito i pravilno planiranje i izvršavanje financijskog plana.
3. OPĆI DIO REBALANSA 1

Opći dio sastoji se od sažetka računa prihoda i rashoda, prihoda i rashoda iskazanih prema ekonomskoj klasifikaciji i prema izvorima financiranja i rashoda iskazanih prema funkcijskoj klasifikaciji.

1. 
2. 
3. 
3.1.  PRIHODI POSLOVANJA

Ukupni prihodi u Rebalansu 1 planirani su u iznosu od 2.530.365,71 eura što je povećanje za 11.186,74 eura u odnosu na izvorni plan za 2026. godinu.

	Prihodi/ primici
	Plan za 2026. godinu
	Prijedlog novog plana za 2026. godinu

	Prihodi ukupno
	2.519.178,97
	2.530.365,71

	63 – Pomoći iz inozemstva i od subjekata unutar općeg proračuna
	2.308.200,00
	2.322.520,00

	65 – Prihodi od upravnih i administrativnih pristojbi, pristojbi po posebnim propisima i naknadama
	2.000,00
	2.500,00

	66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima
	15.000,00
	14.500,00

	67 – Prihodi iz nadležnog proračuna i od HZZO-a temeljem ugovornih obveza
	193.978,97
	190.845,71



U tablici je prikazano povećanje prihodima 63 iz kojeg se podmiruju plaće i ostali rashodi za zaposlene iz sredstava Ministarstva znanosti, obrazovanja i mladih. Također se iz tih prihoda financira nabava knjiga za knjižnicu i prijevoz djece s posebnim potrebama.
Planirano je povećanje prihoda 65 koji se odnosne na prihode od izdanih duplikata svjedodžbi
Planirano je da se će prihodi 66 od odrađenih cateringa za razne manifestacije ostati na istoj razini kao u izvornom planu, ali će se smanjiti prihodi od donacija.
Planirano je smanjenje prihoda 67 - Prihodi iz nadležnog proračuna, jer je taj iznos određen Uputom za izradu prijedloga Izmjena i dopuna proračuna i financijskih planova upravnih tijela, proračunskih i izvanproračunskih korisnika. Došlo je do smanjenja decentraliziranih sredstava koja školi osigurava osnivač.

3.2.  RASHODI POSLOVANJA

Ukupni rashodi u Rebalansu 1 planiranu su u ukupnom iznosu od 2.586.278,46 eura, što je povećanje za 42.099,49 eura u odnosu na izvorni plan za 2026. godinu.

	Rashodi/ izdaci
	Plan za 2026. godinu
	Prijedlog novog plana za 2026. godinu

	Rashodi ukupno
	2.544.178,97
	2.586.278,46

	31 – Rashodi za zaposlene
	2.280.000,00
	2.280.000,00

	32 – Materijalni rashodi
	251.678,97
	278.978,46

	42 – Rashodi za nabavu proizvedene dugotrajne imovine
	12.500,00
	27.300,00



Najveće povećanje je na rashodima za nabavu proizvedene dugotrajne imovine odnose se na rashode za nabavu računalne i uredske opreme te namještaja jer je škola nabavila više opreme nego što je planirano izvornim planom. 

3.3.  PRENESENI VIŠAK

Tijekom izrade i donošenja Financijskog plana za 2026. godinu, planirano je da će se prenijeti višak sredstava u iznosu od 25.000,00 eura, ali stvarni višak sredstava iznosi 55.912,75 eura te je on raspoređen u cijelosti u Rebalansu 1 za 2026. godinu.

4. POSEBNI DIO FINANCIJSKOG PLANA

Posebni dio financijskog plana sastoji se od plana rashoda iskazanih po izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata.

IZVORI FINANCIRANJA

Škola se financira sredstvima Ministarstva znanosti, obrazovanja i mladih (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), decentraliziranim sredstvima Zadarske županije (materijalni izdaci), kao i vlastitim sredstvima te sredstvima dobivenima putem EU projekata.

U školi se provode 3 programa koji se financiraju iz različitih izvora financiranja:

4.1. Program 2204 – Srednje školstvo-standard
	Razdjel
	Program
	Plan 2026.
	
	Rebalans 1 2026.
	Indeks Rebalans/Plan

	030
	2204
	2.476.178,97
	
	2.473.365,71
	99,87



Opći ciljevi programa: Redovito podmirivanje svih troškova za što kvalitetnije i uspješnije odvijanje nastavnog procesa. Program „2204 - Srednje školstvo-standard“ namijenjen je financiranju temeljnih potreba za poslovanje škole. Iz sredstava navedenog programa pokrivaju se materijalni rashodi škole i financiraju plaće djelatnika.

Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika.

Pokazat uspješnosti: Zadovoljstvo učenika u nastavnika planom i programom.

Program 2204 provodi se kroz sljedeće aktivnosti:

· Aktivnost A2204-01 – Djelatnost srednjih škola
· Aktivnost A2204-07 – Administracija i upravljanje


4.1.1. Djelatnost srednjih škola
	Razdjel
	Aktivnost
	Plan 2026.
	Rebalans 1 2026.
	Indeks Rebalans/Plan

	030
	2204-01
	193.978,97
	190.845,71
	98,38



Aktivnost i sredstva namijenjena su financiranju materijalnih rashoda škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno i investicijsko održavanje zgrade i prostorija, osiguranje, članarine i ostali rashodi i izdaci povezani s redovnim radom škole. 
Rashodi i izdaci zasnivaju se na stanju tekuće 2026. godine te su uspoređeni s prethodnim godinama, no kako za ovu aktivnost škola dobije limit koji ne smije prekoračiti sredstva su raspoređena prema mogućnostima. Kako je Rebalansom 1 limit za financiranje materijalnih rashoda smanjen, škola će pokušati što racionalnije trošiti odobrena sredstva te će štedjeti na svim stavkama plana.

4.1.2. Administracija i upravljanje
	Razdjel
	Aktivnost
	Plan 2026.
	Rebalans 1 2026.
	Indeks Rebalans/Plan

	030
	2204-07
	2.282.200,001
	2.282.520,00
	100,01



Pod aktivnosti Administracija i upravljanje planiraju se sredstva za rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. 
Rebalansom 1 blago je povećan iznos u odnosu na izvorni plan za 2026. godinu jer se procjenjuje kako je potrebno više sredstava za izvršavanje obveza vezanih uz zaposlene.

4.2. Program 2205 – srednje školstvo – iznad standarda

Opći ciljevi programa: Program „2205 - Srednje školstvo – iznad standarda“ namijenjen je za podizanje kvalitete i standarda u školstvu. Poboljšanje uvjeta rada za učenike i zaposlenike, modernizacija prostora i opreme, podizanje standarda ulaganjem u razvoj i stručno osposobljavanje zaposlenih. Prijevoz djece s posebnim potrebama te opremanje knjižnice obveznom građom.

Posebni ciljevi: Kroz navedeni program nastoji se podići nastavni standard na višu razinu, uključiti učenike u što više aktivnosti, motivirati i povećati sposobnosti učenika njihovim sudjelovanjem i radom.

Pokazatelj uspješnosti: Broj učenika koji sudjeluju na raznim manifestacijama te natjecanjima.
 
Program 2205 provodi se kroz više aktivnosti, kao što su Javne potrebe u prosvjeti, Natjecanja i smotre, Projekt e-škole, Zalihe menstrualnih higijenskih potrepština i slično i za njih sredstva planiraju nadležni upravni odjel, a samo za sljedeću aktivnost prihode i rashode planira škola u svom financijskom planu:

· Aktivnost A2205-12 – Podizanje kvalitete i standarda u školstvu

4.2.1. Podizanje kvalitete i standarda u školstvu
	Razdjel
	Aktivnost
	Plan 2026.
	Rebalans 1 2026.
	Indeks Rebalans/Plan

	030
	2205-12
	68.000,00
	112.912,75
	166,05



Kroz aktivnost A2205-12 škola ostvaruje prihode obavljanjem poslova na tržištu, a to su: namjenski prihodi (izdavanje duplikata svjedodžbi), vlastit prihodi: najam dvorane, najam prostora za tople napitke, pružanje usluga cateringa za različite prigode ili najam praktikuma za polaganje majstorskih ispita. Novčana sredstva uplaćuju se na jedinstveni račun Zadarske županije, što je definirano čl. 54. Zakona o Proračunu (NN 144/21). Kroz sustav Županijske riznice osigurani su svi podaci na temelju kojih se prati ostvarivanje planiranih prihoda i rashoda. 
Sva sredstva škole troše se zakonski i namjenski i koriste se za unaprjeđenje nastavno – obrazovnog procesa, administrativnih procesa te redovnog i izvanrednog održavanja prostora unutar i van škole. 
Također planirana su sredstva iz Državnog proračuna, odnosno pomoći iz Ministarstva znanosti, obrazovanja i mladih, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo.

Zbog rasta cijena usluga i dobara na tržištu, dio rashoda škola će financirati iz vlastitih i namjenskih prihoda.

4.3. Program 4306 – Nacionalni EU projekti

Program „4306 – Nacionalni EU projekti“ namijenjena je financiranju projekta T4306-03 –Inkluzija – korak bliže društvu bez prepreka faza V., u kojem se osiguravanju sredstva za plaće pomoćnika u nastavi s ciljem pružanja potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama. Za navedeni projekt škola ne radi plan, jer je za njegovo planiranje zadužena vanjska Agencija.

Rebalansom 1 sredstva su se rasporedila kako bi se podigla kvaliteta nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u školi, a sve u skladu s Planom i programom škole i njenim mogućnostima.

Škola se kod učenika trudi razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

I nadalje će se odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje.

